                                     Z A P I S NI K  

Sa  9.sjednice Općinskog vijeća Općine Brestovac koja je održana 01. lipnja 2018. godine s početkom u 19,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Drago Stojčević (Koalicija SDP,HSS,HSU,HL), Ivan Đurčević (HDZ) i Marija Končar-Grgić (Koalicija SDP,HSS,HSU,HL), Slavko Lončarević (Koalicija SDP,HSS,HSU,HL),Ivan Kovačević (HDZ), Josip Pavić (HDZ), Domagoj Stojaković (HDZ) i Darko Markanjević (HDZ).
Nenazočan: Siniša Dragaš (HDZ),opravdao svoj izostanak

Ostali nazočni: Zdravko Mandić, općinski načelnik i Jozo Buće, zamjenik općinskog načelnika.

Zapisničarka: Marija Barunović 

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red s nadopunom (Točka 6.Prijedlog Odluke o raspodjeli rezultata poslovanja na dan 31.12.2017.godine). 

Dnevni red s nadopunom je jednoglasno prihvaćen te se prešlo na rad po utvrđenim točkama iz dnevnog reda:
· Usvajanje zapisnika s prethodne sjednice Općinskog vijeća

1. Prijedlog Godišnjeg izvještaja o izvršenju Proračuna Općine Brestovac za 2017.godinu
2. Izvještaj o izvršenju Programa održavanja objekata komunalne infrastrukture za 2017.godinu
3. Izvještaj o izvršenju Programa gradnje objekata komunalne infrastrukture za 2017.godinu.
4. Prijedlog Odluke o donošenju procjene rizika od velikih nesreća
5. Prijedlog Odluke o donošenju Plana gospodarenja otpadom Općine Brestovac za razdoblje 2018.-2023.

6. Prijedlog Odluke o raspodjeli rezultata poslovanja na dan 31.12.207.godine
-Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa osme sjednice Općinskog vijeća Općine Brestovac donesena je slijedeća 
ODLUKA: Usvaja se zapisnik sa osme sjednice Općinskog vijeća Općine Brestovac koja je održana 23. ožujka 2018. godine

TOČKA 1. Prijedlog Godišnjeg izvještaja o izvršenju Proračuna Općine Brestovac za 2017.godinu
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži Godišnji izvještaj o izvršenju proračuna općine za 2017. godinu. 

Općinski načelnik ukratko obrazlaže  račun prihoda i rashoda u izvornom planu, tekućem planu i u konačnici u izvršenju te indeksaciju. Izvješćem je dan prikaz izvršenja prihoda i primitaka te rashoda,izvještaj o zaduživanju, izvještaj o korištenju proračunske pričuve i izdanim jamstvima.

Zatim je pod ovom točkom dnevnog reda otvorena rasprava. U raspravi nije nitko sudjelovao, pa je ova točka dnevnog reda dana na glasovanje. Jednoglasno trinaest (13) za usvojen je 

Godišnji izvještaj o izvršenju proračuna Općine Brestovac za 2017.godinu u predloženom pismenom obliku.

TOČKA 2. Izvještaj o izvršenju Programa održavanja objekata komunalne infrastrukture za 2017.godinu

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku da ukratko obrazloži  Izvještaj o izvršenju programa održavanja komunalne infrastrukture za 2017.godin.
Općinski načelnik ukratko obrazlaže Izvještaj o izvršenim radovima i uslugama na održavanju komunalne infrastrukture na području općine  a koji su propisani Zakonom o komunalnom gospodarstvu a to su: Održavanje javnih površina i groblja, održavanje javne rasvjete i održavanje nerazvrstanih cesta te ukupna utrošena sredstva za izvršenje programa održavanja komunalne infrastrukture.

Zatim je otvorena rasprava. U raspravi nije nitko sudjelovao te je jednoglasno s trinaest (13) za usvojen Izvještaj o izvršenju programa održavanja komunalne infrastrukture za 2017. godinu u predloženom pismenom obliku.

TOČKA 3.Izvještaj o izvršenju Programa gradnje objekata komunalne infrastrukture za 2017.godinu
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži Izvještaj o izvršenju Programa gradnje objekata komunalne infrastrukture za 2017. godinu. 

Općinski načelnik ukratko obrazlaže  da se ovim Izvješćem daje prikaz izvršenja gradnje objekata komunalne infrastrukture  na području općine i to za nerazvrstane ceste, javne površine i javni prijevoz, javnu rasvjetu, groblja i ostale objekte.Također je tabelarno dan prikaz uloženih sredstava za realizaciju istih.

Zatim je pod ovom točkom dnevnog reda otvorena rasprava. U raspravi nije nitko sudjelovao, pa je ova točka dnevnog reda dana na glasovanje. Jednoglasno s trinaest (13) za usvojen je 

Izvještaj o izvršenju Programa gradnje objekata komunalne infrastrukture za 2017. godinu u predloženom pismenom obliku.

TOČKA 4. Prijedlog Odluke o donošenju procjene rizika od velikih nesreća

Procjena rizika od katastrofa za područja jedinica lokalne i područne (regionalne) samouprave polazni su dokumenti za donošenje planskih dokumenata na području civilne zaštite i provođenje zadaća definiranih zakonom. Kriteriji za izradu procjene rizika od velikih nesreća su  osnovne karakteristike područja, identifikacija prijetnji i rizika, kriterij društvenih vrijednosti za utvrđivanje utjecaja na život i zdravlje ljudi, gospodarstvo i društvena stabilnost i politika, dodao je općinski načelnik koji je imenovao radnu skupinu za izradu procjene, te predlaže Općinskom vijeću da  navedeni prijedlog usvoji.

Zatim je otvorena rasprava, a kako u raspravi nije nitko sudjelovao, jednoglasno s trinaest (13) za donesena je Odluka o donošenju procjene rizika od velikih nesreća za Općinu Brestovac i procjena rizika od velikih nesreća koja čini prilog i sastavni dio ove Odluke.
TOČKA 5.Prijedlog Odluke o donošenju Plana gospodarenja otpadom Općine Brestovac za razdoblje 2018.-2023.

Predsjednik Općinskog vijeća Tomo Vrhovac daje riječ općinskom načelniku da ukratko obrazloži prijedlog Odluke o donošenju Plana gospodarenja otpadom za razdoblje 2018.-2023. godinu.

Općinski načelnik ukratko notira zakonodavni okvir i obveze te iznosi podatke o nacrtu Plana gospodarenja otpadom, a nacrt je izradilo trgovačko društvo HIDROPLAN d.o.o. iz Zagreba, Horvaćanska cesta 17a. Iz svega navedenog je vidljivo da Općina Brestovac poduzima mjere kako bi se što  više otpada odvojilo i recikliralo i edukativno djelovalo na svakog pojedinca glede odlaganja i gospodarenja otpadom. Plan je sastavni dio ove odluke te predlaže Općinskom vijeću da ga usvoje.   
Općinsko vijeće je jednoglasno s trinaest (13 za) usvojilo Odluku o donošenju Plana gospodarenja otpadom Općine Brestovac za razdoblje 2018.-2023.godine u predloženom pismenom obliku.
TOČKA 6. Prijedlog Odluke o raspodjeli rezultata poslovanja na dan 31.12.2017.godine  

Prema evidenciji stanja na osnovnim računima podskupine 922 koja su iskazana u godišnjem financijskom izvještaju za 2017. godinu utvrđen je manjak prihoda od 164.388,16 kuna. Nakon pokrića manjka prihoda od nefinancijske imovine utvrđeno stanje rezultata poslovanja po izvorima financiranja i to: Izvor pomoći 112.265,90 kuna i izvor opći prihodi i primici -276.654,06 kuna. Manjak prihoda od nefinancijske imovine u iznosu od 276.654,06 kuna podmirit će se u 2018.godini iz općih prihoda i primitaka ,a višak prihoda pomoći koristit će se u 2018.godini za isplatu šteta od elementarnih nepogoda (39.613,00kn) te provođenje programa javnih radova (72.652,90 kn) dodao je općinski načelnik.
Općinsko vijeće je jednoglasno s trinaest (13) za donijelo Odluku o raspodjeli rezultata poslovanja na dan 31.12.2017.godine u predloženom pismenom obliku.
Ovim je dnevni red iscrpljen, te je sjednica zaključena u 19,30 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
